# 5 de 7 amb l'agulla

El 5 de 7 amb l'agulla, també anomenat 5 de 7 amb el pilar al mig, és un castell de 7 pisos d'alçada, 5 persones per pis i que en descarregar-se deixa al descobert un pilar de 5 dins de l'estructura del 3. Aquesta estructura és de forma composta, amb un tres i una torre (o dos) que s'agafa a la rengla del tres, sobre el que es troben dues parelles de dosos i dos aixecadors. L'enxaneta en canvi és únic i ha de traspassar els dos poms de dalt de manera consecutiva amb dues aletes (primer es carrega el tres i després la torre). Un cop aquesta fa les dues aletes l'acotxador del tres baixa sobre les espatlles dels quarts i entra com a enxaneta al pilar. El castell només es considera carregat un cop queda el pilar completament descobert a la pinya.

## Història

El primer cop que es va veure fer a la història del món casteller va ser el 19 d'abril del 2008 a la Bisbal del Penedès, quan el completaren els Castellers de Vilafranca. Aquesta diada es va fer amb motiu de la descoberta de la placa del 3 de 8 amb l'agulla que els vilafranquins havien descarregat l'any anterior, per primer cop en aquella plaça.

## Valoració/Puntuació

És un castell que es va incorporar per primer cop a les taules de puntuació el 2011 pel VIII Concurs de castells Vila de Torredembarra, i l'any següent al XXIV Concurs de castells de Tarragona. En aquell moment es valorava just per damunt del 3 de 7 aixecat per sota, però des del 2014 es valora just per sota d'aquest altre castell.

## Colles
### Assolit

Actualment hi ha deu colles castelleres que han aconseguit carregar el 5 de 7 amb l'agulla, de les quals nou l'han descarregat al primer intent. La taula següent mostra la data, diada i plaça en què les colles el carregaren i/o descarregaren per primera vegada:
| Núm. | Colla | Carregat | Diada | Plaça | Descarregat | Diada | Plaça |
| 1 | Castellers de Vilafranca | 19 d'abril de 2008 (2008-04-19) | Inauguració de la placa commemorativa del primer 3 de 8 amb l'agulla | Plaça de Sant Jordi, La Bisbal del Penedès | 19 d'abril de 2008 (2008-04-19) | Inauguració de la placa commemorativa del primer 3 de 8 amb l'agulla | Plaça de Sant Jordi, La Bisbal del Penedès |
| 2 | Nens del Vendrell | 15 de novembre de 2009 (2009-11-15) | Diada de Sant Zacaries | Plaça Vella, El Vendrell | 15 de novembre de 2009 (2009-11-15) | Diada de Sant Zacaries | Plaça Vella, El Vendrell |
| 3 | Moixiganguers d'Igualada | 24 d'octubre de 2010 (2010-10-24) | XVI Diada dels Moixiganguers d'Igualada | Plaça de l'Ajuntament, Igualada | 24 d'octubre de 2010 (2010-10-24) | XVI Diada dels Moixiganguers d'Igualada | Plaça de l'Ajuntament, Igualada |
| 4 | Capgrossos de Mataró | 19 de juny de 2011 (2011-06-19) | 15 anys 15 castells | Mataró | 19 de juny de 2011 (2011-06-19) | 15 anys 15 castells | Mataró |
| 5 | Tirallongues de Manresa | 28 de setembre de 2014 (2014-09-28) | XXV Concurs de castells de Tarragona | Torredembarra | 28 de setembre de 2014 (2014-09-28) | XXV Concurs de castells de Tarragona | Torredembarra |
| 6 | Xiquets del Serrallo | 4 d'octubre de 2014 (2014-10-04) | XXV Concurs de castells de Tarragona | Tarragona | 19 d'agost de 2016 (2016-08-19) | Diada de Sant Magí | Plaça de les Cols, Tarragona |
| 7 | Colla Castellera Jove de Barcelona | 19 de juny de 2016 (2016-06-19) | Diada de la Mostra Catalana de Sant Andreu | Plaça d'Orfila, Sant Andreu de Palomar | 19 de juny de 2016 (2016-06-19) | Diada de la Mostra Catalana de Sant Andreu | Plaça d'Orfila, Sant Andreu de Palomar |
| 8 | Castellers de Sant Pere i Sant Pau | 7 d'agost de 2016 (2016-08-07) | Festa Major de la Fatarella | Plaça Major, la Fatarella | 7 d'agost de 2016 (2016-08-07) | Festa Major de la Fatarella | Plaça Major, la Fatarella |
| 9 | Castellers de Figueres | 6 de maig de 2018 (2018-05-06) | Fires i Festes de la Santa Creu | Plaça de l'Ajuntament, Figueres | 6 de maig de 2018 (2018-05-06) | Fires i Festes de la Santa Creu | Plaça de l'Ajuntament, Figueres |
| 10 | Nois de la Torre | 2 de setembre de 2018 (2018-09-02) | Festa Major de Santa Rosalia | Plaça de la Vila, Torredembarra | 2 de setembre de 2018 (2018-09-02) | Festa Major de Santa Rosalia | Plaça de la Vila, Torredembarra |

### No assolit

Actualment hi ha 2 colles castelleres que han intentat el 5 de 7 amb l'agulla, és a dir, que l'han assajat i portat a plaça però que mai no l'han arribat a carregar. En tots els casos el resultat fou d'intent desmuntat. La taula següent mostra la data, diada i plaça en què les colles que l'intentaren per primera vegada:
| Núm. | Colla | Intent | Diada | Plaça | Resultat |
| 1 | Minyons de l'Arboç | 6 d'octubre de 2013 (2013-10-06) | IX Concurs de castells Vila de Torredembarra | plaça del Castell, Torredembarra | Intent desmuntat |
| 2 | Castellers de Cerdanyola | 6 d'octubre de 2018 (2018-10-06) | XXVII Concurs de castells de Tarragona | Tarragona | Intent desmuntat |

## Referències

* ↑ «Els Castellers podrien inventar un nou castell dissabte a la Bisbal: el 5 de 7 amb l'agulla». 7dies.net, 14-04-2008. Arxivat de l'original el 2014-10-11. [Consulta: 3 febrer 2012].
* 1 2 3 «Bisbal del Penedès, La. Inag. Placa del 1r 3de8a». Webcasteller, 19-04-2008. Arxivat de l'original el 2014-10-11. [Consulta: 3 febrer 2012].
* ↑ «Tots els castells: 5de7a». castell.manies.cat. [Consulta: 8 octubre 2014].
* 1 2 «Vendrell, El. Diada de Sant Zacaries». Webcasteller, 15-11-2009. [Consulta: 3 febrer 2012].
* ↑ «Estadístiques 2009». Nens del Vendrell, 2009. Arxivat de l'original el 2010-11-06. [Consulta: 3 febrer 2012].
* 1 2 «Els Moixiganguers aconsegueixen per primera vegada el 5 de 7 amb l'agulla». Anoia Diari, 25-10-2010. [Consulta: 3 febrer 2012].
* 1 2 «Igualada. 16a Diada dels Moixiganguers». Webcasteller, 24-10-2010. [Consulta: 3 febrer 2012].
* 1 2 «Mataró. 15 anys 15 castells». Webcasteller, 19-06-2011. Arxivat de l'original el 2014-12-21. [Consulta: 3 febrer 2012].
* 1 2 «Torredembarra. XXV Concurs de Castells». Webcasteller, 28-09-2014. Arxivat de l'original el 12 d'octubre 2014. [Consulta: 8 octubre 2014].
* ↑ «Tarragona. XXV Concurs de Castells». Webcasteller, 05-10-2014. Arxivat de l'original el 11 d'octubre 2014. [Consulta: 8 octubre 2014].
* 1 2 3 4 5 6 7 «Base de Dades Coordinadora – Jove Tarragona (BDCJ)». CCCC. [Consulta: 15 novembre 2023].
* 1 2 «La Jove de Barcelona busca una plaça segura per al concurs tarragoní». [Consulta: 19 juny 2016].

## Vegeu també

* 5 de 8 amb l'agulla
* 5 de 7
* 3 de 7 amb l'agulla
* 4 de 7 amb l'agulla

## Enllaços externs

* Castells de gamma alta de 7: 5de7a (castell.manies.cat)
* Primer 5 de 7 amb l'agulla de la història, fet a la Bisbal del Penedès pels Castellers de Vilafranca (YouTube)
Construccions castelleres :
Castells de la gamma de nou i deu :
Castells de la gamma de vuit :
Castells de la gamma de set :
Castells de la gamma de sis :
Els pilars, malgrat no tenir igual nombre de pisos que els castells de la mateixa gamma, sí que comparteixen un nivell de dificultat semblant als castells de la gamma corresponent. *: La cursiva indica castells mai assolits. :